2005D0692 — LV — 09.05.2012 — 005.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2005. gada 6. oktobris) par noteiktiem aizsardzības pasākumiem attiecībā uz putnu gripu vairākās trešās valstīs (izziņots ar dokumenta nunuru K(2005) 3704) (Dokuments attiecas uz EEZ) (2005/692/EK) (OV L 263, 8.10.2005, p.20)

Grozīta ar:









▼B

KOMISIJAS LĒMUMS

(2005. gada 6. oktobris)

par noteiktiem aizsardzības pasākumiem attiecībā uz putnu gripu vairākās trešās valstīs

(izziņots ar dokumenta nunuru K(2005) 3704)

(Dokuments attiecas uz EEZ)

(2005/692/EK)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK ( 1 ), un jo īpaši tās 18. panta 1. un 6. punktu, ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm ( 2 ), un jo īpaši tās 22. panta 1. un 6. punktu, tā kā: (1) Putnu gripa ir vīrusa ierosināta mājputnu un putnu infekcijas slimība, kas izraisa nāvi un traucējumus, kuri var ātri iegūt epizootijas apmērus, kas var nopietni apdraudēt dzīvnieku un sabiedrības veselību un strauji samazināt putnkopības rentabilitāti. (2) Ar Komisijas 2004. gada 6. februāra Lēmumu 2004/122/EK par noteiktiem aizsardzības pasākumiem attiecībā uz putnu gripu vairākās trešās valstīs ( 3 ) ir pārtraukti daži mājputnu un mājputnu produktu ievedumi no skartajām trešām valstīm. (3) Lēmums 2004/122/EK neattiecas uz Mongoliju, taču šī trešā valsts ir paziņojusi par putnu gripas uzliesmojumu savvaļas putniem. Tāpēc attiecīgi jāpārtrauc to putnu ievedumi no trešām valstīm Kopienā, kas nav mājputni, tostarp attiecībā uz savvaļā sagūstītiem putniem. (4) Lēmums 2004/122/EK ir piemērojams līdz 2005. gada 30. septembrim. Tomēr Lēmumā 2004/122/EK minētajās trešās valstīs, kā arī Mongolijā putnu gripas uzliesmojumi joprojām turpinās. Ievērojot aizvien satraucošo situāciju minētajās trešās valstīs, attiecībā uz ievedumiem no šīm trešām valstīm joprojām jāpiemēro aizsardzības pasākumi. (5) Ir lietderīgi īpašus noteikumus putnu, kas nav mājputni, lolojumputnu un neapstrādātu spalvu ievešanai no Krievijas noteikt atsevišķā tiesību aktā. (6) Lēmums 2004/122/EK ir grozīts vairākas reizes, lai ņemtu vērā situācijas attīstību attiecībā uz putnu gripu trešās valstīs. (7) Skaidrības un pārskatāmības nolūkā Lēmums 2004/122/EK jāatceļ un jāaizstāj ar šo lēmumu. (8) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, tā kā: IR PIEŅĒMUSI ŠO LĒMUMU.







▼M8 —————

▼M4

2. pants

1. Dalībvalstis no Ķīnas pārtrauc ievest:

a) svaigu mājputnu gaļu;

b) gaļas izstrādājumus un gaļas produktus, kas sastāv no mājputnu gaļas vai satur šādu gaļu;

c) neapstrādātu lolojumdzīvnieku barību un neapstrādātas barības vielas, kuru sastāvā ir jebkādas mājputnu daļas;

d) pārtikas olas; kā arī

e) neapstrādātas jebkādu putnu medību trofejas.

2. Atkāpjoties no 1. punkta, dalībvalstis atļauj importēt gaļas produktus, kas sastāv no mājputnu gaļas vai satur šādu gaļu, ja tā ir īpaši apstrādāta ar vienu no paņēmieniem, kuri minēti Lēmuma 2007/777/EK II pielikuma 4. daļas B, C vai D punktā.

▼M2

3. pants

Dalībvalstis pārtrauc ievest no Malaizijas un Dienvidkorejas šādus produktus:

a) neapstrādātu lolojumdzīvnieku barību un neapstrādātas barības vielas, kuru sastāvā ir jebkādas mājputnu daļas;

b) pārtikā lietojamas olas; kā arī

c) neapstrādātas jebkādu putnu medību trofejas.

▼M1 —————

▼B

5. pants

Lēmumu 2004/122/EK atceļ.

6. pants

Dalībvalstis izdara grozījumus pasākumos, kuri piemērojami importam, lai tie būtu saskaņā ar šo lēmumu, un nekavējoties attiecīgi ziņo par pieņemtajiem pasākumiem. Dalībvalstis par to tūlīt informē Komisiju.

7. pants

Šo lēmumu piemēro no 2005. gada 1. oktobra līdz ►M8 2013. gada 31. decembrim ◄ .

8. pants

Šis lēmums ir adresēts dalībvalstīm.